_:n1771c8a8fdf84d798699b2dfe5475164xb0
<http://schema.org/articleBody>
"<h2>Ketvirtadienį Vilniuje iškilmingai atidaryta pirmoji Lietuvoje „Domino’s Pizza“ tinklo picerija. Per trejetą metų didžiuosiuose Lietuvos miestuose ketinama atidaryti 24 restoranus ir užsitikrinti lyderystę picų rinkoje.</h2>\n\nGarsaus tinklo frančizės atstovai Lietuvoje skelbia, kad jų planuose - picerijos Vilniuje, Kaune, Klaipėdoje, Panevėžyje, Šiauliuose bei Alytuje. Planuojama įdarbinti 400 žmonių.\n\nAmerikietiškas restoranų tinklas savo veiklą pradėjo 1960-aisiais Mičigane. Dabar šis pasaulyje gerai žinomas tinklas turi savo picerijas dvidešimtyje šalių, visame pasaulyje yra įkurta daugiau nei 18 000 restoranų, rašoma pranešime spaudai.\n\nŠio prekės ženklo pagrindiniai išskirtinumai – pica išsinešimui pagaminama per 15 minučių, o atvežama per pusvalandį (pristatymo zonoje). Įmonė turi specialius pristatymo automobilius bei motorolerius. Picos pakuojamos į specialiai tam pritaikytas picų dėžutes. Iš pirmo žvilgsnio gali pasirodyti, kad tai niekuo neišsiskiriančios dėžutės, tačiau jos yra pagamintos iš kur kas storesnio kartono."
<https://alytausgidas.lt/naujiena/i-lietuva-izenges-dominos-pizza-tinklas-pletra-planuoja-ir-alytuje/>